ՀԿՀԱԱՇՄ–ն ընդունեց <<Թույներից ազատ ապագա. Ոչ արգելված և ժամկետանց թունաքիմիկատներին>> հանձնառությունը, որը նախատեսում է քարոզարշավի անցկացում`նպատակաուղղված մինչև 2017թ.-ը Նուբարաշենի թունաքիմիկատների գերեզմանոցի վնասակար արգելված և ժամկետանց թունաքիմիկատների վերացման ուղղությամբ լուծումների մշակմանը և դրանց իրականացմանը: Այս հանձնառության սահմաններում նախատեսված գործողությունները ներառում են` գերեզմանոցի ռիսկի գնահատումը, կառավարության ղեկավարների հետ քաղաքականության վերաբերյալ երկխոսությունները, իրենց վրա գերեզմանոցի ազդեցության հետևանքները կրող համայնքերի շրջանում իրազեկության բարձրացումը և համապատասխան պետական կառույցների, համայնքի անդամների և գործարար կազմակերպությունների ուսուցումը: Նշված միջոցառումներր ուղղված են լինելու պատշաճ քիմիական անվտանգության ապահովմանը` շեշտը դնելով գյուղատնտեսության և դեպի օրգանական հողագործություն անցում կատարելու վրա: